&Thomas.Baumgart; &Thomas.Baumgart.mail;
&Michael.Carpino; &Michael.Carpino.mail;
20 de febrer de 2020
5.0.8

# Divises

El &kmymoney; admet l'ús de múltiples divises en diferents comptes. Per exemple, podreu configurar un compte bancari en euros, un altre en lliures esterlines i tot i així tenir el compte de la targeta de crèdit en dòlars nord-americans.

## Divisa base

Durant la configuració inicial del fitxer nou al &kmymoney;, se us demanarà que seleccioneu la divisa base. En general, la divisa base és la divisa que utilitzeu al vostre país. La divisa base és la que utilitzaran totes les categories d'ingressos i despeses i en la qual es basaran els informes. Quan configureu un compte nou, el &kmymoney; canviarà automàticament a la divisa base. Si el compte requereix que empreu una divisa diferent, podreu canviar-la durant la configuració d'un compte nou.

El diàleg per a seleccionar la divisa Escollint la divisa

### Afegir una divisa nova

Encara que no passa sovint, de vegades s'introdueix una divisa nova. Aquesta pot ser una moneda virtual nova, com el Bitcoin, o un canvi introduït per un país per raons de política financera. Si bé aquesta divisa s'afegirà a la propera versió del &kmymoney;, és possible afegir-la manualment, en el cas que necessiteu començar a emprar-la immediatament.

Per afegir una divisa manualment, seleccioneu Eines Divises... per a mostrar el diàleg Divises, com es mostra a dalt. Feu clic dret sobre qualsevol divisa existent i seleccioneu Divisa nova des del menú contextual Opcions de la divisa. Introduïu el codi oficial de la divisa i premeu D'acord. La moneda es crearà amb el nom Divisa nova. Per a canviar el nom, premeu F2 o feu-hi clic dret i seleccioneu Canvia el nom de la divisa.

## Configurar el compte

Quan creeu un compte nou, especifiqueu la divisa en què es gestionarà. L'assistent de Compte nou estableix aquesta configuració predeterminada a la divisa base. Si necessiteu una divisa diferent, haureu de seleccionar-la durant aquesta configuració inicial. El llibre major del compte mostrarà tots els valors en la divisa seleccionada.

## Introduir operacions emprant divises diferents

Cada vegada que s'introdueix una operació que es refereix a més d'una divisa, apareixerà l'editor per al tipus de canvi i us permetrà introduir un tipus de canvi. Inicialment, s'emprarà com a tipus de canvi el preu actual disponible a la base de dades de preus. Consulteu Introduir tipus de canvi per a les divises per obtenir més informació sobre com proporcionar manualment el tipus de canvi i obtenir informació dels preus en línia.

De manera opcional, el tipus de canvi es desa a la base de dades de preus un cop introduït per l'usuari.

## Tipus de canvi per a les divises

### Introduir manualment els preus

L'editor per a la base de dades de preus permet introduir tipus de canvi entre divises o preus per a inversions. Podreu obrir-lo utilitzant l'element de menú Eines Preus....

Editor per al preu de les divises

En el &kmymoney;, un Preu és el preu d'una divisa en termes d'una segona divisa. Per exemple, mentre escric això, el preu d'1 USD en termes d'1 EUR és de 0,83, això és, 1 USD costa 0,83 EUR. La primera divisa és la que es compra o ven, i la segona és la divisa utilitzada per a comprar-la o vendre-la.

Quan premeu el botó Nou, apareixerà el diàleg Entrada de preu nou. Introduïu la primera divisa (USD en l'exemple anterior) al camp Títols. Introduïu la segona divisa (EUR en l'exemple anterior) al camp Divisa. Introduïu la data efectiva del preu en el camp Data.

Entrada de cotització nova

### Actualitzacions en línia de les divises

El &kmymoney; obtindrà les conversions entre les divises des del web. Una vegada hàgiu introduït un únic preu per a un parell de divises, la funció de cotització en línia sempre inclourà aquest parell entre les seves opcions.

Per a més detalls consulteu la secció sobre la Cotització en línia dels preus en el capítol Inversions.