&Michael.T.Edwardes; &Michael.T.Edwardes.mail;
21 de juliol de 2010
4.5

# Conciliació

## Què és una conciliació?

La conciliació és el procés d'aparellar les operacions que heu introduït al &kmymoney; amb les operacions llistades d'aquest compte per la institució. Això es fa més habitualment amb la llista d'operacions d'un extracte del compte, ja sigui un extracte bancari, extracte de la targeta de crèdit, extracte del préstec o qualsevol altre extracte. També es pot fer amb una llista en línia del compte, encara que això és menys habitual. Si es troben discrepàncies, vostè o la persona que va crear l'extracte haurà comès un error.

Per a conciliar un compte, trieu el compte a la llista desplegable i feu clic a la icona Concilia, seleccioneu l'element de menú Compte Concilia... o bé mitjançant la drecera &Ctrl;&Maj;R.

## L'assistent per a la conciliació

Això obrirà l'assistent per a la conciliació. La primera pàgina de l'assistent descriu breument el procés que seguireu. Feu clic a Següent per a iniciar realment l'assistent.

Assistent per a la conciliació Assistent per a la conciliació

### Detalls de l'extracte

La data de l'extracte, el saldo inicial i el saldo final es poden trobar a l'extracte. Comproveu que les xifres coincideixin i feu clic al botó Següent. Si les xifres no coincideixen, introduïu les que es llisten a l'extracte i feu clic al botó Següent.

Assistent per a la conciliació Assistent per a la conciliació

### Interès

Si la conciliació de l'extracte es troba en un compte bancari o en qualsevol compte amb despeses d'interessos i/o càrrecs, llavors introduïu aquests valors en els camps corresponents. Es podrà assignar una categoria per a cadascun d'aquests imports.

El camp de l'interès és per a l'interès que heu guanyat. Si heu de pagar interessos, &pex;, per a un compte de targeta de crèdit, els haureu d'introduir com a un càrrec.

Assistent per a la conciliació Assistent per a la conciliació

Feu clic a Continua per començar a aparellar l'extracte amb el que heu introduït. Tingueu en compte que això completarà l'Assistent per a la conciliació, però no el procés de la conciliació. També canviarà la vista del llibre major per a només mostrar les operacions que encara no s'han marcat com a conciliades. Com es descriu a continuació, encara caldrà que liquideu les operacions i després indicar-li al &kmymoney; que el compte està conciliat.

### Liquidar les operacions

Durant la conciliació, es podrà editar qualsevol operació perquè coincideixi amb l'extracte, i es podran crear operacions noves com de costum. Per a marcar una operació com a liquidada, feu clic a la columna L a la vista de llista. Una operació es liquidarà quan coincideixi amb l'operació a l'extracte.

El marc de l'ordre (just a sota de l'àrea de la llista d'operacions) mostrarà l'import de l'extracte a l'esquerra, l'import liquidat al centre i la diferència a la dreta. A mesura que marqueu les operacions com a liquidades, aquests valors s'actualitzaran per a mostrar el canvi.

No obstant això, tingueu en compte que, atès que la conciliació és el procés d'aparellar les dades del compte amb les d'un extracte, es desaran els canvis en qualsevol operació amb dates posteriors a la data de l'extracte que vàreu introduir en l'assistent, però no tindran cap efecte en l'import liquidat que es mostra en el marc de l'ordre.

Assistent per a la conciliació
Assistent per a la conciliació

### Completar la conciliació

#### Finalitzar la conciliació

Quan la diferència entre l'extracte i el saldo liquidat sigui zero, el compte es conciliarà i podreu prémer el botó Finalitza. Quan ho feu, el &kmymoney; prendrà totes les operacions que s'han marcat com a liquidades i les marcarà com a conciliades, i el valor a la columna L canviarà de L a C per a reflectir el canvi. A més, desarà els canvis i registres del compte que s'ha conciliat. (Encara haureu de desar el fitxer per a desar permanentment tots els canvis).

#### Posposar la conciliació

Si teniu problemes per a completar la conciliació, o necessiteu reunir informació addicional abans de poder completar el procés, podreu posposar-la per a després fent clic al botó Posposa la conciliació. Quan ho feu, el &kmymoney; recordarà els valors que vàreu introduir, no marcarà les operacions autoritzades com a conciliades i tornarà el llibre major a la seva vista normal. Si sortiu del &kmymoney; abans de fer clic a Finalitza o Posposa la conciliació, tindrà el mateix efecte que fer clic a Posposa la conciliació. Qualsevol edició que hàgiu realitzat, com marcar operacions liquidades o introduir operacions noves, no es tocarà, i encara les podreu desar abans de sortir del &kmymoney;. No obstant això, haureu d'executar de nou l'assistent per a la conciliació, per a conciliar el compte.

Quan executeu l'assistent per a la conciliació en aquest compte la propera vegada, el &kmymoney; recordarà els valors que vàreu introduir quan es va executar l'assistent anteriorment i, si cal, podreu canviar-los. En aquest cas, la pantalla inicial de l'assistent serà diferent, per a recordar això.

Assistent per a la conciliació
Assistent per a la conciliació