&Darin.Strait; &Darin.Strait.mail;
25 de juliol de 2010
4.5

# Cercar operacions

## General

El diàleg Cerca operacions cerca les dades segons els criteris que especifiqueu. Podreu accedir al diàleg anant a l'element de menú Edita Cerca una operació....

Hi ha dues pestanyes principals en aquest diàleg. La pestanya Criteris mostra una sèrie de subpestanyes per especificar els criteris de la cerca.

Una vegada s'hagi completat la cerca, els resultats es mostraran sota la pestanya Resultat. A sota de la llista de resultats, el &kmymoney; mostrarà el nombre d'operacions que han complit amb els criteris de la cerca. En fer doble clic sobre una operació individual a la llista de resultats, apareixerà el llibre major apropiat i es mostrarà l'operació.

Quan es prem el botó Cerca, s'iniciarà la cerca i es tindran en compte tots els criteris que s'hagin introduït a qualsevol pestanya.

El botó Restaura restablirà tots els camps en totes les subpestanyes de criteris als valors predeterminats. Això permetrà especificar criteris de cerca nous.

El botó Tanca tancarà el diàleg Cerca operacions.

## Criteri de cerca

Hi ha diverses subpestanyes sota de la pestanya principal Criteris, cadascuna de les quals permet especificar diferents tipus de criteris de cerca. A sota de l'àrea per especificar els criteris, el &kmymoney; llista cadascun dels diferents tipus de criteris que s'especifiquen actualment per a la cerca.

### Text

Diàleg Cerca operacions, pestanya Text

Aquesta pestanya permet especificar el text a cercar. També hi ha dues caselles de selecció que controlen com s'utilitzarà el text a la cerca.

De manera predeterminada, això coincidirà a les subcadenes senzilles. Per exemple:

- Best trobarà Best Cakes, Inc.

- est també trobarà Best Cakes, Inc.

A la llista desplegable que hi ha al costat del camp de text, seleccioneu Conté si voleu trobar operacions que continguin el text, o seleccioneu No conté si voleu trobar operacions que no continguin el text especificat.

Si marqueu la casella Sensible a majúscules, la cerca serà sensible a majúscules i minúscules. Per exemple, si s'ha establert aquesta opció, best no trobaria Best Cakes, Inc..

Si marqueu la casella Tracta el text com una expressió regular, el text es tractarà com una expressió regular. Per obtenir detalls sobre com crear una expressió regular, visiteu la documentació de les &Qt; sobre la classe QRegExp.

### Compte

Diàleg Cerca operacions, pestanya Compte

Aquesta pestanya permet especificar els comptes que s'han de cercar.

Els comptes es mostren en format d'arbre. Els comptes marcats per a cercar s'indiquen amb una casella de selecció. Si feu clic al botó Tots, es marcaran per a la cerca tots els comptes. Si feu clic al botó Cap, no es marcarà cap compte per a la cerca. Es poden canviar individualment els comptes fent clic amb el &BER; al quadre que hi ha al costat del nom del compte. Fent clic sobre el quadre amb el &BDR; podreu canviar la selecció d'una estructura sencera de comptes.

### Data

Diàleg Cerca operacions, pestanya Data

Aquesta pestanya permet especificar quines dates s'han de cercar.

El control Interval proporciona una manera pràctica de configurar els controls «Des de» i «A». Els controls «Des de» i «A» es poden manipular individualment. Les dates es poden introduir manualment. Els controls impedeixen introduir dates no existents. Els valors de la data també es poden canviar fent clic a les fletxes cap amunt i cap avall quan està ressaltada una part particular d'una data. En fer clic sobre la petita icona de calendari, apareixerà un calendari per a seleccionar dates amb facilitat.

### Import

Diàleg Cerca operacions, pestanya Import

Aquesta pestanya permet especificar quins imports s'han de cercar.

Podreu cercar un import exacte o un interval d'imports. Si feu clic sobre la icona de calculadora, apareixerà una petita calculadora a la pantalla per ajudar-vos a introduir un valor.

### Categoria

Diàleg Cerca operacions, pestanya Categoria

Aquesta pestanya permet especificar quines categories s'han de cercar.

Les categories es mostren en format d'arbre. Les categories marcades per a cercar s'indiquen amb un quadre. Si feu clic al botó Tots, es marcaran totes les categories per a la cerca. Si feu clic al botó Cap, no es marcarà cap categoria per a la cerca. Si feu clic al botó Ingrés, es marcaran les categories d'ingressos i no es marcaran les categories de despeses. Si feu clic al botó Despesa, es desmarcaran les categories d'ingressos i es marcaran les categories de despeses.

Es podrà canviar individualment les categories canviant la selecció fent clic amb el &BER; sobre el quadre que hi ha al costat del nom de la categoria. Es podrà canviar la selecció de tota una jerarquia de categories fent clic amb el &BDR; sobre el quadre.

### Beneficiari

Diàleg Cerca operacions, pestanya Beneficiari

Aquesta pestanya permet especificar quins beneficiaris s'han de cercar.

Els beneficiaris que estan marcats per a la cerca s'indiquen amb un quadre. Si feu clic al botó Tots, es marcaran tots els beneficiaris per a la cerca. Si feu clic al botó Cap, no es marcarà cap beneficiari per a la cerca. Es podran canviar individualment la selecció dels beneficiaris fent clic sobre el quadre que hi ha al costat del nom del beneficiari.

Si marqueu la casella Selecciona les operacions sense beneficiaris, només se seleccionaran les operacions sense beneficiari.

### Detalls

Aquesta pestanya permet especificar diversos criteris de cerca addicionals.

Diàleg Cerca operacions, pestanya Detalls

#### El tipus pot ser un dels següents:

- Tots els tipus

- Pagaments

- Ingressos

- Transferències

#### L'estat pot ser un dels següents:

- Tots els estats

- No conciliada

- Liquidada

- Conciliada

#### La validesa pot ser una de les següents:

- Qualsevol operació

- Operació vàlida

- Operació no vàlida

Podreu cercar un número d'operació en particular o cercar un interval de números d'operació.

## Resultat de la cerca

La pestanya Resultat mostra la Data, Compte, Detalls, Estat de la conciliació, Pagament i Ingrés per a cada operació que coincideixi amb els criteris de la cerca que heu introduït. Fer clic dret sobre la capçalera de la fila a la llista de resultats us permetrà modificar l'ordenació dels resultats.

En fer doble clic sobre una operació, es mostrarà el llibre major del compte corresponent i se centrarà en l'operació seleccionada.